ΓΡΑΠΤΗ ΕΡΩΤΗΣΗ E-0898/02

υποβολή: Baroness Sarah Ludford (ELDR) προς την Επιτροπή

(4 Απριλίου 2002)

Θέμα: Εξαγωγές ζώντων βοοειδών σε τρίτες χώρες

Κάθε χρόνο εξάγονται τριακόσιες χιλιάδες ζώντα βοοειδή από χώρες της ΕΕ στη Μέση Ανατολή και στη Βόρειο Αφρική. Αυτή η βάναυση μορφή εμπορίου επιδοτείται από την ΕΕ μέσω των επιστροφών κατά την εξαγωγή προς τους εμπόρους. Αυτές οι επιστροφές κοστίζουν στους Ευρωπαίους φορολογουμένους 60 με 100 εκατ. ευρώ ανά έτος.

Με δεδομένο ότι το Ευρωπαϊκό Κοινοβούλιο έχει ψηφίσει δύο φορές (τον Οκτώβριο και το Νοέμβριο του 2001)πέρ της παύσης καταβολής αυτών των επιδοτήσεων, καλείται η Επιτροπή να γνωστοποιήσει τις ενέργειες στις οποίες έχει προβεί για τη διάλυση αυτού του συστήματος.

Απάντηση του κ. Fischler εξ ονόματος της Επιτροπής

(21 Μαΐου 2002)

Η Επιτροπή είναι παραδοσιακός εξαγωγέας βοοειδών εκτροφής σε πλήθος τρίτων χωρών. Τα ζώα αυτά προορίζονται ιδιαίτερα για τη βελτίωση ή διατήρηση της γαλακτοκομικής παραγωγής στις χώρες αυτές.

Η μεγάλη πλειονότητα των παραπόνων που δέχεται η Επιτροπή αφορά την εξαγωγή βοοειδών κρεοπαραγωγής. Οι περισσότερες από τις περιπτώσεις που αναφέρθηκαν εστιάζονται στη μεταχείριση των ζώων, ιδιαίτερα στους τόπους μεταφόρτωσης ή με την άφιξή τους στη χώρα προορισμού και κατά τη σφαγή.

Όσον αφορά τις συνθήκες μεταφοράς, η Επιτροπή θα πρέπει να επιτύχει ταψηλότερα δυνατόν πρότυπα, προκειμένου να εξασφαλίσει ότι εφαρμόζονται και ελέγχονται πλήρως οι όροι καλής μεταχείρισης. Για το λόγο αυτό, η Επιτροπή ευρίσκεται σε διαδικασία ενδυνάμωσης των όρων για τη χορήγηση επιστροφών κατά την εξαγωγή. Η ενδυνάμωση των όρων αυτών στοχεύει ειδικά στην εξάλειψη των απαράδεκτων συνθηκών τωνποθέσεων που καταγγέλθηκαν.

Η Επιτροπή θα αναλάβει επίσης νέες πρωτοβουλίεςπό το φως της γνωμοδότησης που εκδόθηκε στις 11 Μαρτίου 2002 από την επιστημονική επιτροπή για τηνγεία και τις συνθήκες διαβίωσης των ζώων. Η επιστημονική γνωμοδότηση θέτει αρκετά σημαντικά ζητήματα όπως η διάρκεια μεταφοράς και ο διατιθέμενος χώρος. Η μελλοντική πρόταση της Επιτροπής στον τομέα αυτόν θα έχει στόχο τη βελτίωση των συνθηκών διαβίωσης όλων των μεταφερόμενων ζώων, με ιδιαίτερη μέριμνα για εκείνα που μεταφέρονται σε μεγάλες αποστάσεις.

Η Επιτροπή δεν έχει ωστόσο την εξουσία να επιβάλει τα ευρωπαϊκά πρότυπα για τη μεταφορά των ζώων, την εκτροφή και τη σφαγή στους χώρους των αγοραστριών χωρών. Οι πολιτιστικές, θρησκευτικές καθώς και οικονομικές συνθήκες έχουν ως αποτέλεσμα θεμελιώδεις διαφορές στον τρόπο με τον οποίο οι χώρες αυτές παράγουν κρέας.

Επιπλέον, ανταγωνιστές στο διεθνές εμπόριο, όπως η Αυστραλία, διαθέτουν σήμερα εν λειτουργία σκάφη που μπορούν να μεταφέρουν 25 000 βοοειδή σε ένα ταξίδι και προς οποιονδήποτε προορισμό. Από το 1996 που εμφανίστηκε η σπογγώδης εγκεφαλοπάθεια των βοοειδών (ΣΕΒ), η Αίγυπτος στράφηκε για αγορές βοοειδών σφαγής στην Αυστραλία. Πάνω από 200 000 κεφάλια εισάγονται ετησίως στην Αίγυπτο και προέρχονται από αυτήν την χώρα εξαγωγής.

Παρά τα περιορισμένα περιθώρια ελιγμών της, η Επιτροπή επιδιώκει σταθερά, στο πλαίσιο του Παγκόσμιου Οργανισμού Εμπορίου (ΠΟΕ), να επιτύχει την αποδοχή των αρχών της σχετικά με τις συνθήκες διαβίωσης των ζώων στο διεθνές επίπεδο. Η Επιτροπή θα συνεχίσει να εργάζεται προς την κατεύθυνση αυτή κατά τη διάρκεια του επόμενου γύρου διαπραγματεύσεων.

Για την Επιτροπή, είναι σημαντικό να αποφασίζει για το θέμα αυτό λαμβάνονταςπόψη όλες τις πτυχές, συμπεριλαμβανομένης της θέσης των αγροτών της, από τους οποίους ένας σημαντικός αριθμός εξαρτάται από το εμπόριο και ειδικά από τις εξαγωγές.

Επομένως, οποιαδήποτε απόφαση πρέπει να επιδιώκει την επίτευξη κατάλληλης ισορροπίας μεταξύ όλων αυτών των διαφόρων πτυχών. Μία από τις συνέπειες της ακολουθούμενης πολιτικής είναι ότι οι επιστροφές κατά την εξαγωγή για ζώντα βοοειδή κρεοπαραγωγής έχουν ήδη μειωθεί σημαντικά κατά τα τελευταία έτη (το 1995 η αναλογία ήταν 78,5 ανά 100 χιλιόγραμμα (kg.) σήμερα η αναλογία αυτή είναι 41 ανά 100 χγρ. δηλ. μείωση κατά 48 %).

Η προσέγγιση της Επιτροπής όσον αφορά τις εξαγωγές βοοειδών έχει σκοπό τον περιορισμό των επιδοτήσεων στο αυστηρώς αναγκαίο επίπεδο, έχονταςπόψη το αίτημα του Κοινοβουλίου για τη διακοπή, όσο το δυνατόν συντομότερα, της καταβολής επιστροφών κατά την εξαγωγή για βοοειδή κρεοπαραγωγής και την καθιέρωση δεσμευτικών διεθνών κατευθυντήριων γραμμών που θα διέπουν την μεταχείριση των ζώντων ζώων κατά την μεταφορά σε μεγάλες αποστάσεις.